Sex ára barn liggur mikið slasað á Landspítalanum eftir hátt fall úr hoppukastalanum sem tókst á loft á Akureyri í gær. Lögreglan á Akureyri rannsakar málið en samkvæmt upplýsingum þaðan er rannsóknin bara rétt að byrja, en allt verður rannsakað sem hægt er að rannsaka, samkvæmt Kristjáni Kristjánssyni yfirlögregluþjóni í samtali við RÚV. Allt kapp verði lagt á til að upplýsa hvernig slysið bar að höndum, annars er lítið nýtt að frétta. Lögreglan hefur engar upplýsingar um líðan barnanna, en sjö voru flutt á sjúkrahúsið á Akureyri eftir slysið með minniháttar áverka. Eitt barn missti meðvitund og var það flutt með sjúkraflugi á Landspítalann í Reykjavík. Samkvæmt upplýsingum frá Slysavarnarfélaginu Landsbjörgu voru tölur um fjölda barna sem voru í kastalanum þegar hann losnaði eru nokkuð á reiki, fyrst var sagt að þau hefðu verið 108 en þau voru eitthvað færri, á milli 60 og 70. Sjö börn voru flutt á sjúkrahús á Akureyri eftir atvikið. Eitt missti meðvitund og var flutt með sjúkraflugi á Landspítalann í Reykjavík.
Sex ára barn liggur mikið slasað á spítala eftir hátt fall úr hoppukastala sem tókst á loft á Akureyri í gær. Yfirlögregluþjónn segir allt verða rannsakað sem hægt sé að rannsaka.